wickkiey/tamil-wikipedia-chunked huggingface dataset:
# புரோட்டான்பகுப்பு

**புரோட்டான்பகுப்பு** *(Protonolysis)* என்பது வேதிப்பிணைப்பில் அமிலங்களால் உருவாக்கப்படும் பிளவைக் குறிக்கும். முனைவு Mδ+-Rδ- பிணைப்பு இவ்வினைக்கு அவசியம் என்றாலும், கரிமவுலோக வேதியியலில் புரோட்டான் பகுப்பு வினைக்கு ஏராளமான உதாரணங்கள் உள்ளன. இங்குள்ள δ+ மற்றும் δ- என்பவை பிணைப்பில் ஈடுபடும் அணுக்களுடன் தொடர்புடைய பகுதி நேர் மின்சுமை மற்றும் பகுதி எதிர் மின்சுமையைக் குறிப்பிட்டுக் காட்டுகிறது. மேற்கண்டவகையிலான பிணைப்புகளைப் பெற்றுள்ள சேர்மங்கள் அமிலங்களுடன் (HX) வினைபுரியும் போது பிணைப்புகளில் பிளவு உண்டாகிறது.  
M-R + HX → M-X + H-R  
புரோட்டான் பகுப்பு வினையில் நீராற்பகுப்பு வினை (X− = OH−) சிறப்பிடம் பெறுகிறது. நீராற்பகுப்பு வினைக்கு ஏற்புடைய சேர்மங்கள் புரோட்டான் பகுப்பு வினைக்கும் உட்படுகின்றன.
# புரோட்டான்பகுப்பு

## ஐதரைடுகள்

போரோ ஐதரைடு எதிர்மின் அயனிகள் வலிமை குறைந்த அமிலங்களுடனுடம் வினைபுரிய ஏற்புடையனவாக உள்ளன. இதனால் ஒன்று அல்லது அதற்கு மேற்பட்ட B-H பிணைப்புகளில் புரோட்டான் பகுப்பு வினை நிகழ்கிறது. சோடியம் போரோ ஐதரைடு அசிட்டிக் அமிலத்துடன் வினைபுரிந்து டிரையசிட்டாக்சிபோரோ ஐதரைடு உருவாதல் புரோட்டான் பகுப்பு வினைக்கு ஒரு எடுத்துக்காட்டாகும் :  
:NaBH<sub>4</sub> + 3 HO<sub>2</sub>CCH<sub>3</sub> → NaBH(O<sub>2</sub>CCH<sub>3</sub>)<sub>3</sub> + 3 H<sub>2</sub>:
இதேபோன்ற வினைகள் நேர்மின்சுமை தனிமங்களாக அறியப்படும் தனிமங்களின் ஐதரைடுகளில் நிகழ்கின்றன. உதாரணம்: இலித்தியம் அலுமினியம் ஐதரைடு.
# புரோட்டான்பகுப்பு

## ஆல்க்கைல்

பல உலோகங்களின் ஆல்க்கைல் வழிப்பொருட்கள் புரோட்டான் பகுப்பு வினைக்கு உட்படுகின்றன. மிகை நேர்மின் சுமை தனிமங்களாக அறியப்படும் துத்தநாகம், மக்னீசியம், இலித்தியம் போன்றவற்ரின் ஆல்க்கைல் வழிபொருட்களுக்கு தண்ணீரே வினைக்கு போதுமான அமிலமாக உள்ளது. இந்நிகழ்வுகளில் வினை நீராற்பகுப்பு வினை என்று அழைக்கப்படுகிறது. கனிம அமிலங்கள் சேர்க்கப்படுவதால் நிகழும் புரோட்டான் பகுப்பு வினைகள் சில சமயங்களில் உலோக மையங்களில் இருக்கும் கரிம ஈந்தணைவிகளை நீக்கம் செய்யப் பயன்படுகிறது .
# புரோட்டான்பகுப்பு

## நைட்ரைடுகள், பாசுபைடுகள், சிலிசைடுகள் மற்றும் பிற இனங்கள்

மிகைமின்சுமை கொண்ட எதிர்மின் அயனிகளைப் பெற்றுள்ள கனிம வேதியியல் பொருட்களும் புரோட்டான் பகுப்பு வினைக்கு ஆட்படுகின்றன. நைட்ரைடுகள் (N3−), பாசுபைடுகள் (P3−), சிலிசைடுகள் (Si4−) போன்ற வழிப்பொருட்கள் நிராற்பகுப்பு அடைந்து அமோனியா, பாசுபீன் மற்றும் சிலேன்களாக உருவாகின்றன. M-NR2, M-PR2,மற்றும் M-SiR3 பிணைப்புகள் கொண்ட மூலக்கூற்று சேர்மங்களில் வரிசையொப்பு வினைகள் நிகழ்கின்றன .
# ஜெகன்மூர்த்தி

**மு. ஜெகன்மூர்த்தி** (*M. Jaganmoorthy*) தமிழ்நாட்டைச் சேர்ந்த ஓர் அரசியல்வாதியாவார். 1966 மே 10 அன்று பிறந்தார். சமூக ஆர்வலரான இவர் பூவை மு. ஜெகன் மூர்த்தி என்ற பெயராலும் அறியப்பட்டார். தமிழ்நாட்டிலுள்ள கே.வி.குப்பம் தொகுதியின் சட்டமன்ற உறுப்பினராகப் பணியாற்றினார். புரட்சி பாரதம் கட்சியின் தலைவராகவும் உள்ளார்..  
புரட்சிபாரதம் கட்சியின் நிறுவனர் டாக்டர் பூவை எம்.மூர்த்தி 2002 செப்டம்பர் 2 அன்று மாரடைப்பால் இறந்த பிறகு, பூவை மு. ஜெகன் மூர்த்தி 2002 செப்டம்பர் 7 அன்று கட்சியின் மூத்த நிர்வாகிகளின் ஆதரவுடன் அக்கட்சியின் தலைவரானார்.  
2006 தேர்தலில் திமுகவுடன் கூட்டணி வைத்து, அரக்கோணம் தொகுதிக்கான தமிழகச் சட்டமன்றத்தில் போட்டியிட்டு வெற்றி பெற்றார். அவரும் அவரது கட்சியும் 2016 தமிழகச் சட்டமன்றத் தேர்தலில் அதிமுகவை ஆதரித்தன. 2021 தமிழ்நாடு தேர்தல்களில் அதிமுகவுடன் கூட்டணியைத் தொடர்ந்தார். தமிழ்நாட்டின் கே. வி. குப்பம் தொகுதியில் போட்டியிட்டு 2021 தேர்தலில் வெற்றி பெற்றார்.
# ஜெகன்மூர்த்தி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2006 | அரக்கோணம் | புரட்சி பாரதம் கட்சி (திமுக சின்னம்) |  |  |
| 2021 | கீழ்வைத்தினான்குப்பம் | புரட்சி பாரதம் கட்சி (அதிமுக சின்னம்) | 48.57% | } |
# பவானி கருணாகரன்

**பவானி கருணாகரன்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 2001 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# பவானி கருணாகரன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | அரக்கோணம் | அஇஅதிமுக | } |
# ஆர். தமிழ்ச் செல்வன்

**ஆர். தமிழ்ச் செல்வன்** (*R. Thamizh Chelvan*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1996-ஆவது ஆண்டில் நடந்த தமிழ்நாடு சட்டமன்றத் தேர்தலில், அரக்கோணம் தொகுதியில், திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.
# ஆர். தமிழ்ச் செல்வன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு | விழுக்காடு (%) |  |
| --- | --- | --- | --- | --- | --- |
| 1996 | அரக்கோணம் | திமுக | 70,550 | 55 | } |
# லதா பிரியக்குமார்

**லதா பிரியக்குமார்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்றார்.
# லதா பிரியக்குமார்

## வாழ்க்கைக் குறிப்பு

இவர் இந்திய பாராளுமன்றத்தின் முன்னாள் உறுப்பினரான மரகதம் சந்திரசேகரின் மகளாவார்.
# லதா பிரியக்குமார்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2006 | அரக்கோணம் | இதேக | 53.81 | } |
# ஹன்ட்ஸ் மைய கூட்டுறவு சந்தை

'''
**ஹன்ட்ஸ் மைய கூட்டுறவு சந்தை** (*Hunts Point Cooperative Market*) ஒரு 24/7 மொத்த உணவு விற்பனை சந்தையாகும். இது ஹன்ட்ஸ் மையத்தில் 60 ஏக்கர் (24 ஹெக்டர்) நிலப்பரப்பில் நியூயார்க் நகரத்தில் அமைந்துள்ளது. இதுவே உலகின் மிகப்பெரிய உணவு விநியோக மையம் ஆகும். இதன் வருவாய் ஆண்டுக்கு $ 2 பில்லியனைத் தாண்டியுள்ளது.
# ஹன்ட்ஸ் மைய கூட்டுறவு சந்தை

## வரலாறு

1962 ல் 40 ஏக்கர் நிலப்பரப்பில் ஆறு கட்டிட வசதியுடன் நிர்மாணிக்கப்பட்டது. தற்போது 60 ஏக்கர் பரப்பளவில் ஏழு பெரிய குளிரூட்டப்பட்ட கட்டிடங்கள் உள்ளன. ஏறக்குறைய 700,000 சதுர அடி (65,000 ச மீ) மொத்த குளிரூட்டப்பட்ட பரப்பு உள்ளது, இது அமெரிக்க வேளாண்மை துறை (USDA) ஆல் நிர்வகிக்கப்படுகிறது.
# முகடு நாட்டல்

**முகடு நாட்டல்** அல்லது **முகடு பொருத்தல்** (*topping out*) என்பது, கட்டடக் கட்டுமானத்தில், கட்டத்தின் மேற்கூரையில் கடைசி உத்திரம் (அல்லது அதற்குச் சமமானவொன்றினைப் பொருத்தி அக்கட்டிடத்தின் கூரையை முழுமையாக மூடுதல் ஆகும். மேற்கத்திய நாடுகளில் பாரம்பரியமாக நடத்தப்படும் கட்டுமாணிகளுக்கான ஒரு சடங்கும் ஆகும். இப்போதெல்லாம், இந்த விழா விளம்பர நோக்கங்களுக்காக ஒரு ஊடக நிகழ்வில் அடிக்கடி இணைக்கப்படுகிறது.
# முகடு நாட்டல்

## வரலாறு

ஒரு புதிய கட்டிடத்தில் "மேற்கூரை" செய்யும் நடைமுறை பண்டைய காலத்தில் இருந்து கடைபிடிக்கப்படுகிறது. ஆரம்பத்தில் மர வீடுகள் கட்டுமானத்தில் இருந்த இச்சடங்கு, பின்னர் இங்கிலாந்திலும், வடக்கு ஐரோப்பாவிலும் குடியேறியது, அங்கிருந்து அமெரிக்காவிற்கும் வந்தது.
# அடிக்கல்நாட்டு விழா

முன்மாதிரி விழா, நியூயார்க் நகரம், 1962]]
**அடிக்கல்நாட்டு விழா** (*Groundbreaking*, அல்லது *sod-cutting ceremony*) என்பது கட்டுமானப்பணி துவக்க விழாவாகும். இது பல கலாச்சாரங்களில் பின்பற்றக்கூடிய பாரம்பரிய விழா ஆகும். ஒரு கட்டிடத்திற்கான கட்டுமான முதல் நாள் கொண்டாடுகிற இவ்விழாக்களில் பெரும்பாலும் அரசியல்வாதிகள் மற்றும் வணிகர்கள் போன்ற முக்கியமானவர்கள் கலந்து கொள்வது வழக்கமாகும். கட்டுமானப்பணி துவக்கத்தின் போது பயன்படுத்தப்பட்ட உண்மையான மண்வாரி அல்லது மண்வெட்டி காட்சிக்கு வைக்கப்படுவது வழக்கம்.
# அடிக்கல்நாட்டு விழா

## பிற பயன்பாடுகள்

இதுவரை காணப்படாத, முயற்சிக்கப்படாத அல்லது செய்யப்படாத ஒன்றைப் புதுமையாகச் செய்யும்போது ”அடிக்கல்நாட்டல்” என்பது உரிச்சொல்லாகப் பயன்படும்.
# திறப்பு விழா

**திறப்பு விழா** (*ribbon-cutting ceremony*) என்பது ஒரு புதிய கட்டிடம் அல்லது வியாபாரத்தினைப் பொதுமக்கள் உபயோகத்திற்குத் துவங்கி வைக்கும் ஒரு பொதுவிழா ஆகும். வண்ணநாடா வெட்டி திறந்து வைத்தல், கல்வெட்டுகளைத் திறந்து வைத்தல் என்ற இரு முறைகள் திறப்பு விழாவில் பின்பற்றப்படுகின்றன.  
வியாபாரத்திற்குத் தேவையான அனைத்து கட்டமைப்புகளும் முடிந்த பின்பு, நல்ல நாள், நேரம் பார்த்து வியாபாரக் கட்டிடத்தின் கதவில் வண்ணநாடா வெட்டப்படுகிறது. அதன் பின்பு வியாபாரம் தொடங்கப்படுகிறது. இந்தத் திறப்பு விழா முறை இந்தியாவிலும், பிற வெளிநாடுகளிலும் கடைபிடிக்கப்படுகிறது.  
அரசு சார்ந்த கட்டிடங்கள், மருத்துவமனைகள், பாலங்கள் போன்றவற்றினை அத்துறை சார்ந்த உயர் அதிகாரிகள் அல்லது அரசு உயர் பொறுப்பில் இருப்பவர்கள் திறக்கின்றார்கள். ஒரே நேரத்தில் வெவ்வேறு இடங்களில் உள்ள கட்டிடங்களைத் திறந்து வைக்க காணொளிக் கருத்தரங்கு முறையும் பின்பற்றப்படுகிறது. தனியார் வியாபார நிறுவனங்களைத் திறக்க அருகிலுள்ள பிரபலங்கள், மக்கள் சேவகர்கள், திரைப்பட கலைஞர்கள் ஆகியோர் நியமிக்கப்படுகிறார்கள்.
# வெங்காயத்தின் புறத்தோல் செல்

**வெங்காயத்தின் புறத்தோல் செல்கள்** *(Onion epidermal cells)* அதன் திசுக்களுக்கு தீங்கு விளைவிக்கும் வைரசுகள் மற்றும் பூஞ்சைக்கு எதிராக ஒரு பாதுகாப்பான அடுக்கை வழங்குகின்றன. இவற்றின் எளிய கட்டமைப்பு மற்றும் வெளிப்படைத்தன்மையின் காரணமாக, தாவரங்களின் உடற்கூறியலை மாணவர்களுக்கு அறிமுகப்படுத்தவும், அல்லது பிளாசுமா பகுப்பை விளக்கவும் பெரும்பாலும் பயன்படுத்துகிறார்கள் . தெளிவான புறத்தோல் செல்கள் ஒற்றை அடுக்கில் மட்டும் உள்ளன. இங்கு குளோரோபிளாசுடு இருப்பதில்லை. ஏனெனில் ஒளிச்சேர்க்கைக்காக அல்லாமல், வெங்காயத்தின் பழம்தரும் உடற்பகுதி ஆற்றல் சேமிப்பதற்காக பயன்படுத்தப்படுகிறது , ஒவ்வொரு தாவர செல்லிலும் செல் சுவர், செல் சவ்வுப்படலம், சைட்டோபிளாசம், மையக்கரு, மற்றும் பெரிய செல்குமிழ் போன்றவை உள்ளன. சைட்டோபிளாசத்தின் விளிம்பில் உட்கரு காணப்படுகிறது. முக்கியமான செல்குமிழ் செல்லின் மையத்தில் சைட்டோபிளாசத்தால் சூழப்பட்டுள்ளது.
சிறிய வெங்காயம் நுண்ணோக்கியால் உற்றுநோக்குவதற்கு ஒரு சிறந்த மாதிரியாகும். வெங்காயத்தை அரிவதன் மூலமும் அதன் மேல் தோலை உறிப்பதன் மூலமும் அதன் புறத்தோல் அடுக்கை நீக்க முடியும். மேம்பட்ட ஒளிர்வு நுண்ணோக்கியியல் ஆய்வுக்கெனில் வெங்காயத்தின் மையப்பகுதிக்கும் புறத்தோலுக்கும் இடைப்பட்ட அடுக்கு சிறந்ததொரு மாதிரியாகும்.
# சில்பரி மலை

**சில்பரி மலை** *(Silbury Hill)* என்பது தென்மேற்கு இங்கிலாந்தில் உள்ள வைல்ட்சையர் மாகாணத்திற்கு அருகில் உள்ள ஆவ்பரி கிராமத்தில் அமைந்துள்ள செயற்கை சுண்ணாம்பு மலைகள் ஆகும். சுடோன்யென்ச்சு எனப்படும் கல்வட்ட தொல்பொருட் சின்னம். ஆவ்பரி மற்றும் அவற்றுடன் இணைந்த தளங்கள் என்ற யுனெசுகோ உலக பாரம்பரிய தளத்தின் ஒரு பகுதி சில்பரி மலையாகும். புவியியல் பகுதிகளைக் குறிப்பிட பிரித்தானியவில் பயன்படுத்தப்படும் பிரித்தானிய தேசிய குறிப்புக் கட்டத்தில் இம்மலைக்கு எசுயு099685 என்ற எண் வழங்கப்பட்டுள்ளது. 39.3 மீட்டர் (129 அடி) உயரம் கொண்ட இம்மலை வரலாற்றுக்கு முந்தைய மனிதர்களால் ஐரோப்பாவில் உருவாக்கப்பட்ட உலகின் மிக உயர்ந்ததும் மிகப்பெரியதுமான மலையாகும்.  
கிசா நெக்ரோபோலிசுவின் சிறிய எகிப்திய பிரமிடுகள் சிலவற்றின் அளவை சில்பரி மலையின் அளவு ஒத்திருக்கிறது . ஆவ்பரி கிராமத்தைச் சுற்றியுள்ள புதியகற்கால நினைவுச் சின்னத்தொகுதியின் ஒரு பகுதியே சில்பரி மலையாகும். ஆவ்பரி வளையமும், மேற்கு கென்னத்தின் நீண்ட வட்டவடிவத் திட்டுகளும் இத்தொகுதியில் இடம்பெற்றுள்ள பிற பாரம்பரிய சின்னங்களாகும். இந்த நினைவுச் சின்னங்கள் கட்டப்பட்டதற்கான காரணம் ஏதும் இதுவரை கண்டறியப்படவில்லை. சொல்லப்படும் சில காரணங்களும் தொடர்ந்து விவாதிக்கப்பட்டு வருகின்றன. இங்கிலாந்தில் அமைந்திருக்கும் ஆச்சரியமான இவ்வட்டவடிவ நினைவுச்சின்னங்கள் கலாச்சார ரீதியாகவோ அல்லது செயற்கையாகவோ ஆவ்பரி மற்றும் சில்பரியுடன் தொடர்பு கொண்டுள்ளன.
# சில்பரி மலை

## அமைப்பு

சுற்றியுள்ள பகுதிகளிலிருந்து தோண்டியெடுக்கப்பட்ட சுண்ணாம்பு மற்றும் களிமண் ஆகியவற்றை கொண்டு இம்மலை கட்டப்பட்டுள்ளது. சுமார் 40 மீட்டர் (131 அடி) உயரம் கொண்டும், சுமார் 5 ஏக்கர் (2 எக்டேர்) பரப்பளவைக் கொண்டும் இம்மலை உயர்ந்து நிற்கிறது. கி.மு 2400 முதல் 2300 வரையிலான காலகட்டத்தில் பல நிலைகளாக இம்மலை கட்டப்பட்டுள்ளது. கைதேர்ந்த கட்டிடக்கலை வல்லுநர்கள் சேர்ந்து உருவாக்கியது போல இம்மலை காட்சியளிக்கிறது. ஏராளமான மனித உழைப்பும் மூலப்பொருட்களும் செலவழித்து இம்மலை கட்டப்பட்டதாகவும் அறியப்படுகிறது.  
500 ஆண்கள் 15 ஆண்டுகளுக்கு தொடர்ந்து உழைப்பதற்குச் சமமான 18 மில்லியன் மணித உழைப்பு நேரம் செலவிடப்பட்டு இம்மலை கட்டப்பட்டுள்ளதாக தொல்லியல் துறையினர் கணக்கிட்டுள்ளனர்,. 248000 கன மீட்டர் அளவுக்கு பூமியைத் தோண்டி, நிரப்பி, வடிவமைக்கப்பட்டு இம்மலை உருவாகியுள்ளதாகவும் அவர்கள் தெரிவிக்கின்றனர். எந்தப்பதிவுகளும் இல்லாத புதியகற்கால பழங்குடியினரின் கடைசிக் காலகட்டத்தில், எளிய நினைவுச்சின்னங்கள் எதுவும் இல்லாமல் சில்பரி மலை மற்றும் இதைப்போன்ற திட்டங்கள் மட்டுமே நிலைத்திருப்பதாக யுவான் டபிள்யூ மேக்கி உறுதியாகத் தெரிவிக்கிறார். இம்முடிவுகள் மூலம் தெற்கு பிரித்தானியா முழுவதும் கட்டுப்பாட்டுடன் விளங்கிய ஒரு பரந்து விரிந்த சமூகம் இருந்திருக்கலாம் என்ற நம்பிக்கை உருவாகிறது .
மலையின் அடிப்பகுதி 167 மீட்டர் (548 அடி) விட்டம் கொண்ட ஒரு வட்டவடிவம் ஆகும். இதன் மேல்பகுதி 30 மீட்டர் விட்டம் கொண்ட சமமட்ட உச்சியாகும். முதலில் ஒரு சிறிய மண்மேடு கட்டப்பட்டு பின்னர் இரண்டாவது கட்டத்தில் அது விரிவுபடுத்தப்பட்டிருக்கலாம். மலையின் அடிவாரத்தில் உள்ள பூர்வாங்க கட்டமைப்பு மிகச்சரியான ஒரு வட்டமாக உள்ளது. சமமட்ட உச்சியின் மையமும், கூம்பின் மையமும் ஒன்றுக்குள் ஒன்றாய் ஒரு மீட்டருக்குள் அமையுமாறு மலை அமைந்துள்ளதை அளவையியல் அளவீடுகள் தெரிவிக்கின்றன. முதன்முதலில் உருவாக்கப்பட்டபோது உச்சி வளைவாக காணப்பட்டதாகவும் பின்னர் இடைக்காலத்தில் இது தற்காப்புக்காக கட்டிடம் கட்டப்படுவதற்காக தட்டையாக்கப்பட்டதாகவும் கூறப்படுகிறது .
# பிரீடல்-கிராப்ட்சு வினை

**பிரீடல்-கிராப்ட்சு வினைகள்** *(Friedel–Crafts reactions)* என்பவை 1877 ஆம் ஆண்டில் சார்லசு பிரீடல் மற்றும் யேம்சு கிராப்ட்சு என்ற இரண்டு வேதியியலர்களால் உருவாக்கப்பட்ட வினைகளின் தொகுப்பாகும். அரோமாட்டிக் வளையங்களில் பதிலிகளை பிரதியீடு செய்வதற்காக இவ்வினைகள் உருவாக்கப்பட்டன . பிரீடல்-கிராப்ட்சு வினைகள் இரண்டு முக்கிய வகைகளாகப் பிரிக்கப்படுள்ளன. அவை 1. ஆல்க்கைலேற்ற பிரீடல் கிராப்ட்சு வினைகள், 2. அசைலேற்ற பிரீடல் கிராப்ட்சு வினைகள் என்பவை இவ்விரண்டு வகைகளாகும். எலக்ட்ரான்கவர் அரோமாட்டிக் பதிலீடு மூலமாகவே இவ்விரண்டு வகை வினைகளும் நிகழ்கின்றன. பிரீடல் கிராப்ட்சு வினைகளின் பொது வினைத்திட்டம் கீழே தரப்பட்டுள்ளது.  
:  
பிரீடல்-கிராப்ட்சு வினைகள் தொடர்பாக பல விமர்சனங்கள் எழுதப்பட்டன .
# பிரீடல்-கிராப்ட்சு வினை

## பிரீடல்-கிராப்ட்சு ஆல்க்கைலேற்றம்

வலிமையான இலூயிக் அமில வினையூக்கியின் உதவியால் அரோமாட்டிக் வளையத்துடன் ஓர் ஆல்க்கைல் ஆலைடை பதிலீடு செய்யும் வினையே பிரீடல்-கிராப்ட்சு ஆல்க்கைலேற்ற வினையாகும்.நீரற்ற பெர்ரிக் குளோரைடை வினையூக்கியாகப் பயன்படுத்தினால் ஆல்க்கைல் தொகுதி குளோரைடு அயனியின் முந்தைய தளத்துடன் இணைகிறது. இவ்வினையின் பொது வழிமுறை கீழே கொடுக்கப்பட்டுள்ளது  
:.  
ஆல்க்கைல் ஆலைடு இலூயிசு அமிலத்துடன் வினைபுரிந்து முதலில் கார்போ நேர்மின்னயனி உருவாகிறது. இலூயிசு அமிலத்திலிருந்து ஆலைடு இழக்கப்பட்டதால் ஆல்க்கைல் கார்போ நேர்மின்னயனி உருவாகிறது. அரோமாட்டிக் கார்பன் கார்பன் இரட்டைப்பிணைப்பில் உள்ள எலக்ட்ரான்கள் மின்னணு மிகுபொருளாகச் செயல்படுகின்றன. வளையயெக்சாடையீனைல் நேர்மின்னயனி இடநிலை உருவாகிறது. வினையின் இறுதிநிலையில் இரட்டைப் பிணைப்பு மறு ஆக்கம் செய்யப்பட்டு வினையூக்கியும் ஐதரசன் குளோரைடும் மீண்டும் தோன்றுகின்றன.
வினைபடு பொருளைக்காட்டிலும் வினைவிளைபொருள் அதிகமான எலக்ட்ரான் கொடை பண்பைப் பெற்றிருப்பது இவ்வினையின் மிகப்பெரிய குறைபாடாகும். ஏனெனில் ஆல்க்கைல் சங்கிலி எலக்ட்ரான் கொடையளிக்கும் தன்மை கொண்டதாகும். எனவே, மற்றொரு ஐதரசன் அணு ஆல்க்கைல் தொகுதியுடன் பதிலீடு செய்யப்படுவதால் மூலக்கூறில் மிகை ஆல்கைலேற்றம் நிகழ்கிறது. ஒருவேளை குளோரின் அயனி மூன்றாம் நிலை கார்பன் அல்லது இரண்டாம் நிலை கார்பனுடன் இணைக்கப்படாமலிருந்தால், வினையில் உருவான கார்போ நேர்மின் அயனியானது (R+) கார்போ நேர்மின் அயனி மறுசீரமைப்பு வினையில் ஈடுபடுகிறது. முதன்மை கார்போ நேர்மின் அயனிகளைக் காட்டிலும் இரண்டாம் நிலை, மூன்றாம் நிலை கார்போ நேர்மின் அயனிகளின் ஒப்பீட்டளவு நிலைத்தன்மையே இவ்வினைத்திறனுக்கான காரணமாகும்
ஒரு மூலக்கூறினுள் உள்ள பெரிய குழுக்களின் அளவு தொடர்புடைய சிறிய குழுக்களுடன் ஒப்பிடும்போது மூலக்கூறுகளில் நடைபெறும் வேதி வினைகள் தடுக்கப்படுவது கண்டறியப்பட்டது. எனவே இடக்காரணி ஆல்க்கலேற்ற வினைகளின் எண்ணிக்கையை கட்டுபடுத்த இயலும் என கருதப்படுகிறது.
ஒர் ஆல்க்கீன் மற்றும் என்-புரோமோசக்சினைமைடில் இருந்து தருவிக்கப்பட்ட மின்னணுகவரியாக புரோமோனியம் அயனி இருப்பதை ஓர் ஆய்வு தெரிவிக்கிறது :  
:.
இவ்வினையின் ஆலோனியம் அயனி உருவாக்கத்தில் என்-புரோமோசக்சினைமைடு ஆலசன் கொடையாளியை, சமாரியம்(III) திரிப்லேட்டு செயலூக்குவதாகக் நம்பப்படுகிறது.
# பிரீடல்-கிராப்ட்சு வினை

## பிரீடல்-கிராப்ட்சு அசைலேற்றம்

ஒரு வலுவான இலூயிக் அமில வினையூக்கியைப் பயன்படுத்தி அரோமாட்டிக் வளையங்களில் அசைல் குளோரைடை அசைலேற்றம் செய்யும் வினையே பிரீடல்-கிராப்ட்சு அசைலேற்ற வினை எனப்படும். பிரீடல்-கிராப்ட்சு அசைலேற்ற வினையை அமிலநீரிலிகளைப் பயன்படுத்தியும் அசைலேற்றம் செய்ய இயலும். பிரீடல்-கிராப்ட்சு ஆல்க்கைலேற்ற வினைக்கு பரிந்துரைக்கப்படும் நிபந்தனைகள் யாவும் இவ்வினைக்கும் பொருந்தும். கார்பனைல் தொகுதியின் எலக்ட்ரான் எடுத்துக் கொள்ளும் இயல்பு காரணமாக ஆல்க்கைலேற்ற வினையைக் காட்டிலும் இவ்வினைக்கு கூடுதல் சிறப்பம்சங்கள் உண்டு. கார்பனைல் தொகுதியின் எலக்ட்ரான் எடுத்துக் கொள்ளும் இயல்பு காரணமாக விளைபொருள் கீட்டோன் எப்போதும் வினைபடு மூலக்கூறைக் காட்டிலும் குறைவான வினைத்திறனையே கொண்டுள்ளது. எனவே, பன்மடங்கு அசைலேற்ற வினை நிகழ்வதற்கு சாத்தியமில்லை.
:
அசைல் குளோரைடு வினைப்பொருளின் நிலைத்தன்மையே பிரீடல் கிராப்ட்சு வினையின் இயலுந்த்திறனுக்கு அடிப்படையாக உள்ளது. உதாரணமாக பார்மைல் குளோரைடு மிகவும் குறைவான நிலைத்தன்மை கொண்டது என்பதால் அதை தனித்துப்பிரித்தல் என்பது இயலாததாக உள்ளது. பிரீடல் கிராப்ட்சு வினையின் வழியாகத் தொகுப்பு முறையில் பென்சால்டிகைடு தயாரிக்கையில் பார்மைல் குளோரைடு தளத்திலேயே தயாரிக்க வேண்டியதாக உள்ளது.  
காட்டர்மேன் கோச் வினையின் வழியாக இவ்வினை நிறைவேற்றப்படுகிறது. காட்டர்மேன் கோச் வினையில் பென்சீனுடன் கார்பனோராக்சைடும் ஐதரசன் குளோரைடும் உயர் அழுத்தத்தில் சூடுபடுத்தப்படுகிறது. அலுமினியம் குளோரைடும் செப்பு(I) குளோரைடும் கலந்த கலவை வினையூக்கியாகச் செயல்படுகிறது.
மற்றொரு பிரீடல் கிராப்ட்சு அசைலேற்றத்தில் அசிட்டைல் குளோரைடு (எத்தனாயில் குளோரைடு) CH<sub>3</sub>COCl அசைலேற்றியாகவும், அலுமினியம் குளோரைடு (AlCl<sub>3</sub>) வினைவேக மாற்றியாகவும் பயன்படுகின்றன. இவ்வினையில் எத்தனாயில் (அசிட்டைல்) தொகுதி பென்சீனுடன் சேர்கிறது.  
இவ்வினையின் வினைவழிமுறை மின்கவர் அரோமாட்டிக் பதிலீட்டுவினையாகும்
அமீன்களை அமைடுகளாகவும், ஆல்ககால்களை எசுத்தர்களாகவும் அசைலேற்றம் செய்ய அசைல் ஆலைடுகள் மற்றும் கார்பாக்சிலிக் அமிலங்களின் அமில நீரிலிகள் கூட பொதுவாக அசைலேற்றிகளாகப் பயன்படுத்தப்படுவதுண்டு. அமீன்கள் மற்றும் ஆல்ககால்கள் போன்றவை மின்னணு மிகுபொருட்களாகும். எனவே இவ்வினையின் வினை வழிமுறை கருநாட்டப் பதிலீட்டு வினையாகும்.
# பிரீடல்-கிராப்ட்சு வினை

## பிரீடல்-கிராப்ட்சு ஐதராக்சி ஆல்க்கைலேற்றம்

சில ஆல்டிகைடு மற்றும் கீட்டோன்களுடன் அரீன்கள் வினைபுரிந்து ஐதராக்சி ஆல்க்கைலேற்ற விளைபொருட்களைக் கொடுக்கின்றன. உதாரணமாக மெசிட்டைல் வழிப்பொருளான கிளையாக்சால் உடன் பென்சீன் வினைபுரிந்து பென்சோயினும் ஒரு ஆல்ககாலும் உருவாகின்றன. ஆனால் கார்பனைல் தொகுதி உருவாவதில்லை to form a benzoin with an மதுசாரம் rather than a கார்பனைல் group:
:.
# பிரீடல்-கிராப்ட்சு வினை

## பிரீடல் கிராப்ட்சு சல்போனைலேற்றம்

பிரீடல் கிராப்ட்சு வினை நிபந்தனைகளுக்கு உட்பட்டு அரீன்கள் சல்போனைல் ஆலைடுகள் மற்றும் சல்போனிக் அமில நீரிலிகள் போன்றவற்றுடன் வினைபுரிந்து சல்போன்களைக் கொடுக்கிறது. பொதுவாக AlCl<sub>3</sub>, FeCl<sub>3</sub>, GaCl<sub>3</sub>, BF<sub>3</sub>, SbCl<sub>5</sub>, BiCl<sub>3</sub> and Bi(OTf)<sub>3</sub>, among others. போன்றவை வினையூக்கிகளாகப் பயன்படுத்தப்படுகின்றன. 2-பீனைல்-1-ஈத்தேன்சல்போனைல் குளோரைடு, 3-பீனைல்-1-புரோபேன்சல்போனைல் குளோரைடு, 4- பீனைல்-1-பியூட்டேன்சல்போனைல் குளோரைடு போன்றவற்றுடன் நைட்ரோபென்சீனும் AlCl3 யும் சேர்த்து சூடுபடுத்தினால் அரீன்களின் மூலக்கூறினுள் பிரீடல் கிராப்ட்சு வளையமாதல் வினை நிகழ்கிறது. சல்பீனைல் மற்றும் சல்பைனைல் குளோரைடுகளும் பிரீடல் கிராப்ட்சு வகை வினைகளில் ஈடுபட்டு முறையே சல்பைடுகள் மற்றும் சல்பாக்சைடுகளைக் கொடுக்கின்றன. அரைல் சல்பீனைல் குளோரைடுகள் மற்றும் ஈரரைல் சல்பாக்சைடுகள் இரண்டையும் அரீன்களை BiCl3, Bi(OTf)3, LiClO4 அல்லது NaClO4 போன்ற வினையூக்கிகள் முன்னிலையில் தயோனைல் குளோரைடுகளுடன் வினைபுரியச் செய்து தயாரிக்கலாம்.
பிரீடல் கிராப்ட்சு வினை பல்வேறு பாரம்பரிய பெயர் வினைகளுடன் தொடர்பு கொண்டுள்ளது.  
- அசைலேற்ற வினைவிளை பொருளை கிளெம்மென்சன் ஒடுக்க வினை வழியாக ஆல்க்கைலேற்ற விளைபொருளாக மாற்றலாம்  
- பென்சீனிலிருந்து காட்டர்மான் –கோச் வினையைப் பயன்படுத்தி பென்சால்டிகைடைத் தயாரிக்க இயலும் .
- அரீன்கள் ஐதரோசயனிக் அமிலத்துடன் ஈடுபடும் வினைகளை காட்டர்மான் வினை விளக்குகிறது .  
- அரீன்கள் நைட்ரைல்களுடன் ஈடுபடும் வினைகளை அவுபென்-ஒய்சிஃசு வினை விவரிக்கிறது.
- ஒரு வினைப்பொருளாக அரோமாட்டிக் பீனைல் எசுத்தர் ஈடுபடும் வினை திருத்த வினை பிரைசு மறுசீரமைப்பு வினை என்ற பெயரால் அழைக்கப்படுகிறது.
- இரண்டு அரீன்களின் நேரடியான பிணைப்பு வினை சிகோல் வினை என்ற பெயரால் அழைக்கப்படுகிறது. சில சந்தர்ப்பங்களில் பிரீடல் கிராப்ட்சு அரைலேற்றம் என்ற பெயராலும் அழைக்கப்படுகிறது .
- சிங்கே-சூகில் வினையி பாரா கிரெசால் ஒரு சைக்ளோயெக்சாடையீனோன் உடன் டெட்ரா குளோரோ மெத்தேன் ஆக ஆல்க்கைலேற்றம் செய்யப்படுகிறது .
- பிளாங்க்கு குளோரோமெத்திலேற்ற வினையில் ஓர் அரீனுடன் குளோரோமெத்தில் தொகுதி சேர்க்கப்படுகிறது. அரீனுடன் பார்மால்டிகைடு, ஐதரோகுளோரிக் அமிலம் மற்றும் துத்தநாகக் குளோரைடு முதலியனவற்றை சேர்க்கும்போது இவ்வினை நிகழ்கிறது .
- போகெர்ட்டு-குக் தொகுப்பு வினையில் நீர் நீக்கமும், மாற்றியனாக்கல் வினையும் நிகழ்ந்து பினான்தரீனின் ஆக்டாஐதரோ வழிப்பொருள் உருவாகிறது
.
- டார்சென்சு–நெனிட்செசுக்கு கீட்டோன் தொகுப்பு வினையில் சைக்ளோயெக்சீனும் அசிட்டைல் குளோரைடும் வினைபுரியும்போது அசைலேற்றம் நிகழ்ந்து மெத்தில்சைக்ளோயெக்சினைல் கீட்டோன் உருவாகிறது.
தொடர்புடைய நெனிட்செசுக்கு ஒடுக்க அசைலேற்ற வினையில் ஒரு நிறைவுற்ற ஐதரோகார்பன் சேர்க்கப்பட்டு மெத்தில்சைக்ளோயெக்சைல்கீட்டோன் உருவாகிறது.
- நெங்கி வினையில் துத்தநாகக் குளோரைடு முன்னிலையில் பீனால்களும் அமிலங்களும் வளைய அசிட்டைலேற்ற வினையில் ஈடுபடுகின்றன .
- பசுமை வேதியியலில் அலுமினியம் குளோரைடு வினையூக்கிக்குப் பதிலாக கிராபைட்டு ஆல்க்கைலேற்ற வினைக்கு பயன்படுத்தப்படுகிறது. இம்மாறுபாடு முதல்நிலை ஆலைடுகளுக்குப் பொருந்துவதில்லை .
# பிரீடல்-கிராப்ட்சு வினை

## சாயங்கள்

டிரையரைல்மெத்தேன் மற்றும் சாந்தீன் சாயங்கள் தயாரிக்கும் தொகுப்பு வினைகளில் பிரீடல்-கிராப்ட்சு வினைகள் பயன்படுத்தப்படுகின்றன. உதாரணம்: தைமோல் மற்றும் தாலிக் நீரிலி வினையில் தைமோல்தாலின் நிறங்காட்டி தொகுக்கப்படுதல்.  
:  
துத்தநாகக் குளோரைடு முன்னிலையில் தாலிக் நீரிலியுடன் இரிசோர்சினால் வினைபுரிந்து புளோரோபோர் புளோர்சீன் உருவாகிறது. இரிசோர்சினாலுக்குப் பதிலாக என்,என்,டையெத்திலமினோபீனால் பயன்படுத்தினால் ரோடாமின் பி உருவாகிறது.
# பிரீடல்-கிராப்ட்சு வினை

## அவோர்த் வினை

1-டெட்ராலோன் தயாரிப்பதற்குரிய மரபுசார் முறையாக அவோர்த் வினை கருதப்படுகிறது. பென்சீன் இவ்வினையில் சக்சினிக் நீரிலியுடன் வினைபுரிகிறது. இடைநிலை விளைபொருள் ஒடுக்கப்பட்டு கூடுதலாக அமிலம் சேர்க்கப்பட்டு இரண்டாவது அசைலேற்றம் நிகழ்கிறது  
:.  
இதேபோன்ற மற்றொரு வினையில் நாப்தலீன் மற்றும் சக்சினிக் நீரிலி இரண்டும் தொடர் வினைபுரிந்து பினாந்தரீன் தொகுக்கப்படுகிறது.  
:
# மும்மூலைவிட்ட அணி

நேரியல் இயற்கணிதத்தில் **மும்மூலைவிட்ட அணி** (*tridiagonal matrix*) என்பது, முதன்மை மூலைவிட்டம், முதன்மை மூலைவிட்டத்திற்கு கீழமைந்த ஒரு மூலைவிட்டம், முதன்மை மூலைவிட்டத்திற்கு மேலமைந்த ஒரு மூலைவிட்டம் ஆகிய மூன்றின் உறுப்புகளை மட்டும் பூச்சியமற்றவையாகவும், ஏனைய உறுப்புகளை பூச்சியங்களாகவும் கொண்டதொரு அணியாகும்.  
எடுத்துக்காட்டாக, கீழுள்ள அணியொரு மும்மூலைவிட்ட அணியாகும்.:
:<math>\begin{pmatrix}
1 & 4 & 0 & 0 \\
3 & 4 & 1 & 0 \\
0 & 2 & 3 & 4 \\
0 & 0 & 1 & 3 \\
\end{pmatrix}.</math>  
ஒரு மும்மூலைவிட்ட அணியின் அணிக்கோவையானது அவ்வணியின் உறுப்புகளின் தொடரிகளால் (Continuant) பெறப்படுகிறது.  
*n &times; n* மும்மூலைவிட்ட அணிகளின் கணமானது ஒரு *3n-2* பரிமாண திசையன் வெளியை அமைக்கும்.
# மும்மூலைவிட்ட அணி

## வெளியிணைப்புகள்

- Tridiagonal and Bidiagonal Matrices in the LAPACK manual.
-
- High performance algorithms for reduction to condensed (Hessenberg, tridiagonal, bidiagonal) form
- Tridiagonal linear system solver in C++
# ஜிசாட்-9

**ஜிசாட்-9** (*GSAT-9*) அல்லது **தெற்காசிய செயற்கைக்கோள்** என்பது ஒரு புவிநிலை தொடர்பியல் செயற்கைக்கோள் ஆகும். இதன் முக்கிய நோக்கமாக கே யூ பட்டையில் பல்வேரும் தொடர்பியல் பயன்பாடுகளை தெற்காசிய நாடுகள் முழுமைக்கும் ஏற்படுத்துதல். இது இந்தியாவின் ஜீ. எஸ். எல். வி - எப். 09 என்ற ஏlவூர்தியினால் மே 5, 2017 அன்று விண்ணில் செலுத்தப்பட்டு புவியிணக்க இடைப்பாதையில் நிறுவப்பட்டது. இது. சதீஸ் தவான் விண்வெளி மையத்தின் இரண்டாவது ஏவு தளத்திலிருந்து விண்ணில் செலுத்தப்பட்டது.
# ஜிசாட்-9

## ஏவூர்தி

ஜீ. எஸ். எல். வி - எப். 09 திட்டமானது புவிநிலை ஏவு ஊர்தி<nowiki/>யின் பதினோறாவது பறப்பாகும்; மேலும் இது இந்தியாவிலேயே உருவாக்கப்பட்ட கடுங்குளிர் மேலடுக்கு உடைய ஜீ. எஸ். எல். வி.யின் நான்காவது தொடர்ச்சியான ஏவுதலாகும். இந்த ஊர்தி 2-2.5 டன் நிறை உடைய செயற்கைக்கோள்களை புவியிணக்க இடைப்பாதையில் நிறுவும் வகையில் வடிவமைக்கப்பட்டுள்ளது. இதன் கட்டமைப்பு இதற்கு முன் வெற்றிகரமாக செலுத்தப்பட்ட மூன்று எவூர்திகளை (GSLV-D5, GSLV-D6, GSLV-F05) ஒத்தது.
# 2002 பில்கிஸ் பானு வழக்கு

2002 ஆம் ஆண்டு நடைபெற்ற குஜராத் வன்முறையின் போது பில்கிஸ் பானுவின் 3 வயது குழந்தை உட்பட 14 பேர் மார்ச் 3-ஆம் தேதி படுகொலை செய்யப்பட்டனர் . அத்துடன் பில்கிஸ் பானு கூட்டு பாலியல் பலாத்காரம் செய்யப்பட்டார். இந்நிகழ்வு தொடரப்பான வழக்குகளே **பில்கிஸ் பானு வழக்கு** என்று அழைக்கப்படுகின்றன .
# 2002 பில்கிஸ் பானு வழக்கு

## வன்முறை

குஜராத் மாநிலத்தின் தகோத் மாவட்டத்தைச் சேர்ந்த பில்கிஸ் பானு தனது 3 வயது குழந்தை உட்பட குடும்பத்தினர் 16 பேருடன், சபர்வாத் என்ற இடத்தில் இருந்து பானிவேலா என்ற இடத்தை நோக்கி, 2002-ஆம் ஆண்டு மார்ச் 3-ஆம் தேதி பயணம் செய்து கொண்டிருந்தனர். அப்போது அவர்களை தடுத்து நிறுத்திய கும்பல், பில்கிஸ் பானுவின் 3 வயது குழந்தை உட்பட 14 பேரை அந்த இடத்திலேயே படுகொலை செய்தது.3 வயது சிறுமி சலீகாவின் தலை கல்லில் அடித்துச் சிதைக்கப்பட்டது. அத்துடன், 6 மாதக் கர்பிணியாக இருந்த பில்கிஸ் பானுவையும், 12 பேர் கொண்ட கும்பல் மிகக் கொடூரமான முறையில் பாலியல் வல்லுறவுக்கு உள்ளாக்கியது .
# 2002 பில்கிஸ் பானு வழக்கு

## வழக்கின் போக்கு

நிகழ்வு நடந்த மறுநாள் அவர் அகமதாபாத் லிம்கேடா காவல் நிலையத்தில் கூட்டு பலாத்காரம் செய்தவர்களின் பெயர்களையும் வழங்கி புகார் செய்கிறார் . ஆனால் ஒருவரின் பெயர் கூட முதல் தகவல் அறிக்கையில் சேர்க்கப்படவில்லை .
# 2002 பில்கிஸ் பானு வழக்கு

## வழக்கின் போக்கு

### 2003 - 2008

நிகழ்ச்சி நடந்து ஓராண்டான பிறகு “Summary A” என்ற அறிக்கை தயார் செய்யப்படுகிறது. இதில் முன்னுக்குப்பின் முரணாக இருக்கிறது என்று லிம்கேடா மாஜிஸ்ட்ரேட்டால் மார்ச் 25, 2003 நிராகரிக்கப்பட்டு வழக்கு முடிக்கப்பட்டது.அங்கு வழக்கை விசாரித்த மும்பை சிறப்பு நீதிமன்ற நீதிபதி யு.டி. சால்வி, 2008-ஆம் ஆண்டு ஜனவரி 21-ஆம் தேதி தீர்ப்பளித்தார்.
# 2002 பில்கிஸ் பானு வழக்கு

## வழக்கின் போக்கு

### 2008 ஆம் ஆண்டு தீர்ப்பின் விவரங்கள்

யு.டி. சால்வி வழங்கிய தீர்ப்பில் . பில்கிஸ் பானுவை வல்லுறவுக்கு உள்ளாக்கியது; அவருடைய குடும்பத்தினரை கொலை செய்தது உள்ளிட்ட 4 குற்றச்சாட்டுகள் நிரூபிக்கப்பட்டிருப்பதாக கூறிய நீதிபதி, ஜஸ்வந்திபாய், கோவிந்த்பாய், சைலேஷ் பட், ராதீஷாம் ஷா, பிபின் ஜோஷி, கேசர்பாய் கோகானியா, பிரதீப் மோர்தியா, பாஹாபாய் வோஹானியா, ராஜன்பாய் சோனி, நித்தேஷ் பட், ரமேஷ் சந்தனா ஆகிய 12 பேரை குற்றவாளிகள் என்று அறிவித்தார்.இவர்களுக்கு இந்திய தண்டனைவியல் சட்டம் 302 (கொலை), 120 பி (சதித் திட்டம்), 149 (குற்றம் செய்யும் நோக்குடன் ஒன்று கூடியது), 376 (2) (இ) (ஜி) (கர்ப்பிணியை வல்லுறவுக்கு உள்ளாக்குதல்) ஆகிய பிரிவுகளின் கீழ் ஆயுள் தண்டனையும் வழங்கினார்.
# 2002 பில்கிஸ் பானு வழக்கு

## வழக்கின் போக்கு

### மேல் முறையீடுகள்

நீதிமன்றத்ததால் தண்டிக்கப்பட்டவர்களில் 11 பேர் மும்பை உயர்நீதிமன்றத்தில் மேல்முறையீடு செய்தனர். இதில் முக்கிய குற்றவாளிகளின் தண்டனையை அதிகரிக்க வேண்டும் என்றும் வழக்கிலிருந்து விடுவிக்கப்பட்ட காவல்துறை அதிகாரிகள் மற்றும் அரசு மருத்துவர்கள் உள்ளிட்ட 7 பேரையும் குற்றவாளிகள் என்று அறிவிக்க வேண்டும் என்றும் சிபிஐ மும்பை உயர்நீதிமன்றத்தில் மேல்முறையீடு செய்தது.
# 2002 பில்கிஸ் பானு வழக்கு

## வழக்கின் போக்கு

### 2017 ஆம் ஆண்டு தீர்ப்பின் விவரங்கள்

இரண்டு மேல்முறையீகள் மீதான தீர்ப்பை மும்பை உயர்நீதிமன்றம் வழங்கியது. இதில் குற்றம் சாட்டப்பட்ட 19 பேர் மீதான குற்றச்சாட்டை மும்பை உயர்நீதிமன்றம் உறுதி செய்தது. தண்டனை வழங்கப்பட்ட 11 பேர் மீதான தண்டனையை உறுதி செய்தது. ஏழு காவல்துறை அதிகாரிகள் மற்றும் இரு அரசு மருத்துவர்கள் உள்ளிட்ட பேர்கள் ஆவணங்களை திருத்தியதற்கும் சாட்சியங்களை மிரட்டிக் கலைத்தற்குமான குற்றச்சாட்டை உறுதி செய்தது (குற்றம் சாட்டப்பட் ஒருவர் மரணமடைந்திருந்தாலும் மெண்டலாக நடித்து ஏமாற்ற நினைத்த மருத்துவரும் குற்றவாளி என்று அறிவிக்கப்பட்டிருக்கிறார்.
# கிரௌஞ்ச வியூகம்

**கிரௌஞ்ச வியூகம்** என்பது மகாபாரதத்தில் நடைபெற்ற குருச்சேத்திரப் போரில் குறிப்பிடப்பட்டுள்ள பல்வேறு போர் வியூகங்களில் ஒன்று.
# கிரௌஞ்ச வியூகம்

## விளக்கம்

பதினெட்டு நாள் குருச்சேத்திரப் போரின் பதின்மூன்றாவது நாள், கௌரவர்களால் சக்கர வியூகம் அமைக்கப்பட்டு அதில் அபிமன்யு கொல்லப்படுகிறான். இதே போன்று வெவ்வேறு நாட்களில் வெவ்வேறு போர் வியூகங்கள் இரு தரப்பிலும் அமைக்கப்படுகிறன. அதில் பாண்டவர்களால் போரின் இரண்டாம் நாள் அமைக்கப்படுகின்ற வியூகத்திற்கு கிரௌஞ்ச வியூகம் என்று பெயர். இவ்வியூகம் ஒரு பறவையின் வடிவில் இருக்கும். அப்பறவையின் தலை, கண், இறக்கை, கால் போன்ற பகுதிகளில் நின்று போர் புரிந்த வீரர்களின் பெயர்களெல்லாம் மகாபாரதத்தில் குறிப்பிடப்பட்டுள்ளன.
# விளிம்பு (வெடிபொதி)

சுடுகலனின் வெடிபொதியின் அடியைச் சுற்றி பொறிவினைந்து, வார்த்து, அல்லது அழுத்தி ஏற்படுத்தப்படும், ஒரு வெளிப்புற துருத்தப்பட்டை தான்**விளிம்பு **ஆகும். ஆக, விளிம்புடைய வெடிபொதிகளை, சிலசமயம் "துருத்தப்பட்டை"வெடிபொதிகள் என்றும் சொல்வர். இந்த விளிம்பு உறையகற்றிசெயல்படுவதற்கு, ஓரு ஒரு பிடிமான உதடாகவும், சிலநேரம் வெடிபொதிக்குதலையிடமாகவும்செயலாற்றும்.
# விளிம்பு (வெடிபொதி)

## வகைகள்

நவீன போர்த்தளவாடங்களில், பலவகையான சுடுகலனின் விளிம்புகள் பயன்பாட்டில் உள்ளன. விளிம்பின் அளவை, வெடியுறையின் அடிப்பாகத்துடன் ஒப்பீட்டு தான்:**விளிம்புடையது**, **விளிம்பற்றது**, **அரை-விளிம்புடையது**, **குறுகிய-விளிம்பு**, மற்றும் **வாரிடப்பட்டது**(belted) என வகைப்படுத்தப் பட்டுள்ளன.
# விளிம்பு (வெடிபொதி)

## வகைகள்

### விளிம்புடையது

**துருத்தப்பட்டை** வெடிபொதிகள் என்றும் சிலநேரங்களில் அழைக்கப்படும், விளிம்புள்ள வெடிபொதிகள் தான் இவ்வகைபாட்டிலேயே மிகப்பழமையானது. இதில்விளிம்பின் விட்டம், வெடிபொதியின் அடி-விட்டத்தைவிட பெரிதாய் இருக்கும். இந்தவிளிம்பைக் கொண்டு தான், சுடுகலனின் அறையில் (விளிம்புள்ள) வெடிபொதியை வைக்க முடியும். அறைக்குள் வெடிபொதியை சரியான ஆழத்தில் வைக்க, இந்த விளிம்பு உதவும்—இந்தச் செயலை தான், "தலையிடம் அளித்தல்"என்பர்.விளிம்புள்ள வெடிபொதிகளில், அதன் விளிம்பைக் கொண்டு தலையிடம்-அளிப்பு இருப்பதால், (விளிம்பற்ற வெடிபொதிகளில் உள்ளதுபோல அல்லாமல்)உறையின் நீளமானது குறைவான முக்கியத்துவம் பெறுகிறது. சுழல்துப்பாக்கி, உடைவு-இயக்கசுடுகலன்கள் போன்ற சில குறிப்பிட்ட வகையிலான இயங்கு-நுட்பங்களுக்கு, விளிம்புள்ள வெடிபொதிகள் கச்சிதமாக பொருந்தும். பெட்டக சேமகத்தின்மூலமாக (வெடிபொதி) புகுத்தப்படும் சுடுகலன்களில், அவ்வளவாக விளிம்புள்ள வெடிபொதிகள்பொருந்துவதில்லை; ஏனெலில்ஒவ்வொரு வெடிபொதியின் விளிம்பும், அதன் அடியிலுள்ள வெடிபொதியின் விளிம்புக்கு சற்றே முன்னால் இருக்கும்படி, சேமகம் கவனமாக குண்டேற்றப்பட வேண்டும். அப்போதுதான், வெடிபொதியை சேமகத்தில் இருந்து ஆணிபிரித்து எடுக்கையில், அதன் விளிம்பு அதற்குக்கீழுள்ள வெடிபொதியின் விளிம்புடன் சிக்கிக்கொள்ளாமல் அறைக்குள் புகுத்தப்படும். அரை-தானியக்க கைத்துப்பாக்கிகளிலும் விளிம்புள்ள வெடிபொதியை தான் பிரயோகிக்கின்றன, உதாரணமாக எல்.ஏ.ஆர். கிரிசுலிமற்றும்டெசட் ஈகிள்கைத்துப்பாக்கிகள்.  
விளிம்படிகள்போன்ற, சிலவகைவிளிம்புள்ள வெடிபொதிகளின் விளிம்பு, பற்றவைக்கும் எரியூட்டியை வைக்கவும் பயன்படும். இதுவே நடுவடிகளில்,எரியூட்டி விளிம்பில் இருப்பதற்கு பதிலாக, மையத்தில் இருந்தது.
# விளிம்பு (வெடிபொதி)

## வகைகள்

### விளிம்பற்றது

ஒரு "விளிம்பற்ற" உறையில், விளிம்பின் விட்டமும், உறையின் அடி-விட்டமும், சமமாக ஒரே அளவில் இருக்கும். விளிம்புக்கும், வெடிபொதியின் உடலுக்கும் இடையே ஒரு பள்ளம் இருக்கும்; சுட்டபிறகு அறையிலுள்ள காலி உறையை அகற்ற,உறையகற்றிக்குஇப்பள்ளம் ஒரு பிடிமான உதடாக விளங்குகிறது, இப்பள்ளத்தை **உறையகற்றி காடி** என்பர். இவ்வகை உறையில் துருத்திக்கொண்டு இருக்கும் விளிம்பு எதுவும் இல்லாததால், உறையின் வாய் (நேரான உறையில்), அல்லது உறையின் தோள் (புட்டிக்கழுத்து உறையில்) தான் வெடிபொதிக்கு தலையிடத்தை அளிக்கும்; அகற்றுதலை மட்டுமே உறையகற்றி செய்யும். துருத்திக்கொண்டு இருக்கும் விளிம்பு எதுவும் இல்லாததால்,பெட்டக சேமகத்தின்மூலமாக (வெடிபொதி) புகுத்தப்படும் சுடுகலன்களுக்கு,விளிம்பற்ற உறைகள் எளிதாக பொருந்தும். சரம், தவில்,குழாய்-புகட்டு ஆயுதங்களிலும், இவைசிறப்பாக வேலை செய்யும்.விளிம்பற்ற உறைகள் சுழல்துப்பாக்கி, மற்றும் உடைவு இயக்கங்களுக்கு ஏற்றதல்ல. இருந்தாலும், சுருள்வில்- பூட்டிய உறையகற்றி, அல்லது (சுழல்துப்பாக்கிகளில்)வட்டப் பிடிப்பிபோன்ற சிறப்பு மாற்றங்களுடன் பயன்படுத்தலாம்.
# விளிம்பு (வெடிபொதி)

## வகைகள்

### அரை-விளிம்புடையது

அரை-விளிம்புள்ள உறையில், விளிம்பானது உறையின் அடியைத் தாண்டி சற்றே துருத்தியவாறு இருக்கும், இருப்பினும்விளிம்புள்ள உறையின் துருத்தம்அளவுக்கு இருக்காது. அளவில் சிறிய விளிம்பு என்பதால், பெட்டக சேமகத்திலிருந்து புகுத்தும்போது, மிகக்குறைந்த இடையூறு தான் உண்டாகும், மேலும் அச்சிறிய விளிம்பு தலையிடம் அளிக்க போதுமானதாகவும் விளங்கும்..
# விளிம்பு (வெடிபொதி)

## வகைகள்

### குறுகிய-விளிம்பு

(இடம்), மற்றும்அரை-விளிம்பற்ற .45 ஏ.சீ.பீ (வலம்) ஒப்பீட்டை காட்டும் படம்.]]
குறுகிய-விளிம்பு வெடிபொதிகளில், உறையின் அடி-விட்டத்தைவிட, விளிம்பின் விட்டம் (குறிப்பிடத்தக்க வகையில்) சிறியதாக இருக்கும். உறையை அகற்றுவதற்கு மட்டுமே இவ்வடிவம்வழிசெய்யும், இதில் விளிம்பைக் கொண்டு தலையிடம் அளிக்க இயலாது. செயல்பாட்டில் இதுவிளிம்பற்ற உறையை போலவே இருந்தாலும், சில கூடுதல் பலன்களைகுறுகிய-விளிம்பு அளிக்கும்.
# விளிம்பு (வெடிபொதி)

## வகைகள்

### வாரிடப்பட்டது

(வாரிடப்பட்ட மேக்னம் என்றும் சொல்லப்படும்) வாரிடப்பட்ட உறைகளில, "வார்" இருப்பதன் நோக்கமே, தலையிடம் அளிக்கத்தான்; விளிம்பற்ற உறையில் வெட்டப்பட்டிருப்பது போலவே, இந்த வாரின் மீதே உறையகற்றி காடி வெட்டப் பட்டிருக்கும். விளிம்பற்ற உறையில், இந்த வார் விளிம்பாக விளங்கும்.
# ஊசியடி வெடிப்பொதி

**ஊசியடி வெடிப்பொதி** என்பது, ஒரு வழக்கொழிந்த உலோக வெடிபொதி வகை ஆகும். வெடிபொதியின் அடித்தட்டிற்கு சற்று மேலே, ஆரப்போக்கில் துருத்திக்கொண்டு இருக்கும் ஒரு சிறிய ஊசியை அடித்து, இதில்
எரியூட்டி பற்றவைக்கப்படும். 1830-களில் பிரெஞ்சுக்காரர் கசீமிர் லெஃபொஷொ என்பவரால் கண்டுபிடிக்கப்பட்டு, 1835-ல் காப்புரிமம் பெறப்பட்டது. இது ஒரு முற்கால உலோக வெடிபொதி ஆகும். இதன் வரலாறு, வாய்குண்டேற்ற ஆயுதங்களுக்கு மாற்றாக வந்த பின்-குண்டேற்றிகளின் மேம்பாட்டுடன் நெருங்கியது ஆகும்.
கைத்துப்பாக்கியின் படம். வெடிபொதியில் இருந்து துருத்தியிருக்கும் ஊசியை காண்க.]]
# ஜேம்ஸ் ஹென்ரி அப்பெர்லே ட்ரெமென்கீர்

**சேமுசு என்றி அப்பெர்லே திரெமென்கீர்** (*James Henry Apperley Tremenheere*. 30 அக்டோபர், 1853 – 28 அக்டோபர், 1912) , இந்தியாவில் பிறந்த ஆங்கிலேயக் காலனித்துவ அதிகாரியும் மட்டைப்பந்து வீரருமாவார் . 1891ஆம் ஆண்டில் செங்கல்பட்டு மாவட்டத்தின் ஆட்சியராக பணியாற்றினார். செங்கல்பட்டு மாவட்டத்தின் பறையர்களின் வாழ்வு குறித்து அறிக்கை தயாரித்தவர். இந்த அறிக்கையே பிரித்தானிய அரசு 1010/1892 உத்தரவை பிறப்பிக்க காரணமாய் இருந்தது. இந்த உத்தரவு பட்டியல் பிரிவு மக்கள் சிலர் நில உரிமை பெற வழிவகை செய்தது.
# கோணமூக்கு உள்ளான்

**கோணமூக்கு உள்ளான்** (pied avocet - *Recurvirostra avosetta*) என்பது ஒரு பெரிய கருப்பு வெள்ளை கரையோரப் பறவை ஆகும். இவை மிதவெப்பமண்டல ஐரோப்பிய, மேற்கு மற்றும் மத்திய ஆசிய பகுதிகள், உருசிய தூரக்கிழக்குப் பகுதிகளில் இனப்பெருக்கம் செய்கின்றன. இது ஒரு வலசை போகும் பறவை இனம் ஆகும். மேலும் இவை குளிர்காலம் முழுவதையும் ஆப்பிரிக்க மற்றும் தெற்கு ஆசியப் பகுதிகளில் கழிக்கின்றன.
# கோணமூக்கு உள்ளான்

## வகைப்பாட்டியல்

கோணமூக்கு உள்ளான் கரோலஸ் லின்னேயஸ் எழுதிய முக்கியமான நூலான இசுசிசுடமா நாடுரே (*Systema Naturae*)வில் விவரிக்கப்பட்ட பல பறவை இனங்களில் ஒன்றாகும் .இப்பறவை *அவோசெட்டா* என்ற வெனிசியச் சொல்லிலிருந்து அதன் ஆங்கில மற்றும் அறிவியல் பெயர்களைப் பெறுகின்றது.
# கோணமூக்கு உள்ளான்

## விளக்கம்

இப்பறவை கௌதாரியைவிட அளவில் பெரியது. கருப்பும் வெண்மையுமான தோற்றம் கொண்ட இப்பறவையின் அலகு மேல்நோக்கி வளைந்து கருப்பு நிறத்தில் இருக்கும். கால்கள் நீண்டு இருப்பதைக் கொண்டு மற்ற உள்ளான்களில் இருந்து எளிதில் வேறுபடுத்தி அறியலாம். விழிப்படலம் சிவந்த பழுப்பு நிறத்தில் இருக்கும். கால்கள் நீலங் கலந்த சாம்பல் நிறத்தில் இருக்கும். இது தோராயமாக 16.5–17.75 அங்குலம் (41.9–45.1 செமீ) நீளம் கொண்டது, இதன் அலகு தோராயமாக 2.95–3.35 அங்குலம் (7.5–8.5 செமீ) நீளம் இருக்கும். கால்கள் தோராயமாக 3–4 அங்குலம் (7.6–10.2 செமீ) நீளம் இருக்கும். இதன் இறக்கைகள் தோராயமாக 30-31.5 அங்குலம் (76-80 செ.மீ) அகலம் இருக்கும்.
# கோணமூக்கு உள்ளான்

## கூடு

இவ்வகை உள்ளான்ங்கள் தங்களின் கூடுகளை மண், சேறு மற்றும் சிறிய தாவரங்களை வைத்து தரையில் அமைக்கும். ஒரே குடியேற்றத்தினுள் அமைக்கப்படும் கூடுகள் பெரும்பாலும் ஒரு மீட்டர். தொலைவில் இருக்கும். இவை மூன்று முதல் ஐந்து முட்டைகளை குடுகளில் இடும். இனப்பெருக்க காலத்தின் போது ஆண் பறவையும் பெண் பறவையும் சேர்ந்தே இருக்கும்.
}}
# புத்தக மதிப்புரை

**புத்தக மதிப்புரை** அல்லது **நூல் மதிப்புரை** (*Book review*) என்பது ஒரு புத்தகத்தின் வடிவம், பாணி மற்றும் தகுதி போன்றவற்றை உள்ளடக்கிய இலக்கிய விமரிசன வகையாகும். முதனிலை ஆதாரம், கருத்துப் பகுதி, சுருக்கமான மறுஆய்வு அல்லது அறிவார்ந்த மதிப்பீடாய்வு ஒரு புத்தக மதிப்புரையாக இருக்கலாம். அச்சிடப்பட்ட பத்திரிகைகள், செய்தித்தாள்கள், பள்ளிவேலை, இணையத்தில் புத்தக வலைத்தளங்கள் ஆகியவற்றுக்காக ஒரு புத்தகம் மதிப்பாய்வு செய்யப்படலாம். ஒரு புத்தக மதிப்பீட்டின் நீளம் ஒற்றை பத்தியிலிருந்து கணிசமான கட்டுரைவரை மாறுபடலாம். தாம் கற்றதைக் காட்சிப்படுத்துவதற்காகவோ அல்லது புனைவு அல்லது அபுனைவு படைப்புகளின் மீது தங்களது கருத்துகளைத் தெரிவிப்பதற்காகவோ ஒருவர் புத்தக மதிப்பாய்வை மேற்கொள்ளலாம். புத்தக மதிப்புரைகளுக்கென்றே உள்ள பல பத்திரிகைகள் உள்ளன.
# கணாதரர்

**கணாதரர்** (ஆங்கிலம்: **Ganadhara**), சமண சமயத் தீர்த்தங்கரரின் தலைமை மாணக்கர் ஆவார். இவர் தன் குருவான தீர்த்தங்கரின் உபதேசங்களை மக்களிடம் எடுத்துச் செல்பவர் ஆவார்.  
சமணச் சங்கங்கள் ஒவ்வொன்றும் கணங்கள் எனும் கணாதரர் தலைமையின் கீழ் இயங்குகிறது.  
ஒடிசா மாநிலத்தின் மயூர்பஞ்சு மாவட்டத்தில் தீர்த்தங்கரர்கள் மற்றும் கணாதரர்களின் சிற்பங்கள் பொ.ஊ. 20-ஆம் நூற்றாண்டில் கண்டெடுக்கப்பட்டுள்ளது.
# கணாதரர்

## 24 தீர்த்தங்கரர்களின் கணாதரர்கள்

| எண் | தீர்த்தங்கரர் | எண்ணிக்கை | புகழ்பெற்ற கணாதரர்கள் |  |
| --- | --- | --- | --- | --- |
| 1 | ரிசபதேவர் (ஆதிநாதர்) | 84 | விருசபா சென், கச்சா, மகா கச்சா, நாமி, விநாமி |  |
| 23 | பார்சுவநாதர் | 8 | கேசி, சுபதத்தா, ஆரியகோசா, வசிஷ்டர், பிரம்மச்சாரி, சோமன், ஸ்ரீதரர், வீரபத்திரர் மற்றும் யசாஸ் |  |
| 24 | மகாவீரர் | 11 | இந்திரபூதி கௌதமன், சுதர்மசுவாமி | } |
# கணாதரர்

## கணாதரர் விருசப சென்

சமண சமயத்தின் முதல் தீர்த்தங்கரரான மன்னர் ரிசபதேவரின் தலைமை மாணாக்கர் விருசப சென் ஆவார். ரிசபதேவரின் மறைவால், அவரது பட்டத்து மகன் சக்ரவர்த்தி பரதன் மிகவும் சோகத்தில் ஆழ்ந்தார். விருசப சென் பரதனுக்கு ஆறுதல் கூறினார். பின் தன்னிலை அடைந்த பரதன், கணாதரர் விருசப சென்னின் கால்களைத் தொட்டு வணங்கி இராச்சியத்தை ஆளத் தொடங்கினார்.
# பேட்சன் கனசதுரம்

**பேட்சன் கனசதுரம்** *(Bateson's cube)* என்பது இலண்டன் விலங்கியல் கழ்கத்தின் தலைவரும் பேராசிரியருமானா பேட்ரிக் பேட்சன் உருவாக்கிய விலங்குகளுக்கான செலவு- பயன் பகுப்பாய்வு மாதிரியாகும்.
பேட்சன் கன சதுரம் மூன்று அடிப்படைகள் மூலம் ஆராய்ச்சியை மதிப்பீடு செய்கிறது:  
- விலங்குகளின் துன்ப அளவு
- ஆராய்ச்சித் தரம்,
- சாத்தியமான மருத்துவ நன்மை.  
இந்த மூன்று அடிப்படைத் தேவைகளை பூர்த்தி செய்யாத ஆராய்ச்சிகள், விலங்குகள் (அறிவியல் நடைமுறைகள்) சட்டம் 1986 க்கு இணங்க, அங்கீகரிக்கப்படவோ அல்லது மேற்கொள்ளவோ கூடாது என்று பேட்சன் ஆலோசனை தெரிவித்துள்ளார். இது வர்த்தக பரிமாற்றத்திற்கு உகந்த முறையான மாதிரிகள் அல்ல, மாறாக சட்ட முடிவுகளை எடுப்பதற்கான கருவியாகும், ஏனெனில் மூன்று அச்சுகளும் பொது நாணயத்தில் இல்லை . மூன்றாவதாக உள்ள அளவுகோலான மருத்துவ நன்மையும் அத்தியாவசியமாக இருக்க வேண்டிய அவசியமில்லை, ஆனால் ஒரு பரந்த பயன்பாடாக இருக்கலாம்
# பிரஃபுல்ல சமந்தரா

**பிரஃபுல்ல சமந்தரா** (Prafulla Samantara) என்பவர் இந்தியாவின் ஒடிசா மாநிலத்தைச் சேர்ந்த ஒரு சுற்றுச்சூழல் செயற்பாட்டாளராவார். இவரது பணிகளை பாராட்டி 2017 ஆண்டிற்கான பசுமை நோபல் பரிசு என்று பாராட்டப்படும் கோல்டுமேன் சுற்றுச்சூழல் விருது வழங்கப்பட்டுள்ளது.
# பிரஃபுல்ல சமந்தரா

## சட்டப்போராட்டம்

ஒடிசா மாநிலத்தின் கிழக்குப் பகுதியில் பல்லுயிர் வளம் நிறைந்த நியமகிரி மலை உள்ளது. இந்த மலைச்சிகரங்களில் இருந்து உருவாகும் நூற்றுக்கும் மேற்பட்ட ஓடைகள் பல்லாயிரக்கணக்கான மக்களின் நீராதராமாக விளங்குகின்றன. இந்த மலைப்பகுதியில் எட்டாயிரம் மக்கள்தொகை உடைய டோங்க்ரியா கோந்த் எனும் பழங்குடிகள் வாழ்கின்றனர்.
இந்நிலையில் 2000களின் துவக்கத்தில் பன்னாட்டு நிறுவனமான வேதாந்தா ரிசோர்சஸ், இந்த மலைப்பகுதியில் பாக்சைட் எடுப்பதற்கு அரசிடம் அனுமதி பெற்றது. இது, நியமகிரி மலையைச் சீர்குலைக்கும் பல்வேறு நடவடிக்கைகளுக்குத் தொடக்கப் புள்ளியாக அமைந்தது, 1,660 ஏக்கர் வளமான மலைப்பகுதி அழிவை எதிர்நோக்கியது.  
இந்த சிக்கல் குறித்து பிரஃபுல்லா சமந்தராவுக்கு தெரியவந்தது. இதனால் ஏற்படும் விளைவுகளை அறிந்து பழங்குடி மக்களின் வாழ்வாதாரம்மையும், நியமகிரி மலையையும் பாதுகாக்க வேண்டுமென முடிவெடுத்து, பழங்குடிகளுக்கு அவர்களது பாரம்பரிய நிலங்கள் பறிக்கப்படும் ஆபத்து குறித்து எச்சரித்தார். மக்களுடன் இணைந்து பரப்புரை, சிறு கூட்டங்கள், பேரணிகள் ஆகியவற்றால் சுரங்க வேலைகள் தொடராமல் இருக்கப் போராடினார். மற்றொருபுறம் வேதாந்தா பாக்சைட் சுரங்கத்தைத் தடைசெய்யும் மனுவை உச்ச நீதிமன்றத்தில் முதல் ஆளாகத் தாக்கல் செய்தார். இந்த வழக்கில் பத்தாண்டுகளுக்குப் பிறகு வரலாற்று சிறப்புமிக்க தீர்ப்பை உச்ச நீதிமன்றம் அளித்தது, அதன்படி வேதாந்தா சுரங்கம் அமைப்பது தொடர்பாக ஆதரவு, எதிர்ப்பு போன்றவற்றை தெரிவிக்க உள்ளூர் சமூகங்கள் வாக்களிக்க வேண்டும் என உத்தரவிட்டது. 2013 ஆகஸ்ட் மாதம் 12 பழங்குடி பஞ்சாயத்துகளும் சுரங்கத்துக்கு எதிராக வாக்களித்தன. இதைத் தொடர்ந்து பகுதியளவு செயல்பாடுகளை நிறுத்திய வேதாந்தா நிறுவனம், 2015 ஆகஸ்ட்டில் அலுமினியச் சுத்திகரிப்பு நிலையத்தை முற்றிலும் மூட முடிவெடுத்தது. டோங்க்ரியா கோந்த் பழங்குடியினர் நியமகிரி மலையைப் பாதுகாப்பதை 2016-ம் ஆண்டில் உறுதிப்படுத்திய உச்ச நீதிமன்றம், ஒடிசா சுரங்க நிறுவனம், வேதாந்தா மனுக்களை நிராகரித்தது.
# பிரஃபுல்ல சமந்தரா

## விருது

இதற்காக 12 வருடம் சட்டப் போராட்டம் நடத்திய பிரஃபுல்ல சமந்தராவுக்கு கோல்டுமேன் சூழலியல் விருது வழங்கப்பட்டுள்ளது.
# வே. கு. இராசு

**வே. கு. இராசு** (*V. K. Raju*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1977ஆம் ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றிபெற்றார்.  
இதனைத் தொடர்ந்து 1984ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும், 1989ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும் இதே கட்சியின் சார்பில் போட்டியிட்டு வெற்றிபெற்றார்.
# வே. கு. இராசு

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1977 | அரக்கோணம் | திமுக | 35.63 |
| 1984 | அரக்கோணம் | திமுக | 50.08 |
| 1989 | அரக்கோணம் | திமுக | } |
# எம். விசயசாரதி

**ம. விசயசாரதி** (M. Vijayasarathy மறைவு: 7 சூன், 2021) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். எம். ஜி. இராமச்சந்திரன் தலைமையிலான அமைச்சரவையில் ஆதிதிராவிடர் நலத் துறை அமைச்சராக பதவி வகித்தார். 1984 சட்டமன்றத் தேர்தலில் மீண்டும் அரக்கோணம் தொகுதியில் போட்டியிட்டு தோல்வியடைந்தார். பின்னர் அரசியலில் தீவிரமாக செயல்படாமல் இருந்துவந்தார்.  
ஆந்திரமாநிலம் சத்தியவேடு அருகே உள்ள பண்ணை வீட்டில் வசித்துவந்த விசயசாரதி 2021, சூன், 7 அன்று உடல்நலக் குறைவால் தன் 67ஆவது வயதில் இறந்தார்.
# எம். விசயசாரதி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | அரக்கோணம் | அஇஅதிமுக | 48.25 | } |
# என். எசு. பலராமன்

**என். எசு. பலராமன்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1971ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# என். எசு. பலராமன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | அரக்கோணம் | திமுக | 55.91 | } |
# செ. ஜெ. இராமசாமி

**செ. ஜெ. இராமசாமி** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1962ஆவது ஆண்டில் நடந்த தமிழ்நாடு சட்டமன்றத் தேர்தலிலும், 1967ஆவது ஆண்டில் நடைபெற்ற சட்டமன்றத் தேர்தலிலும் அரக்கோணம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார். 1977ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.
# செ. ஜெ. இராமசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | அரக்கோணம் | திமுக | 39.98 |  |
| 1967 | அரக்கோணம் | திமுக | 52.78 |  |
| 1977 | சோளிங்கர் | அஇஅதிமுக | 37.69 | } |
# கொறடா

**கொறடா** (*Whip*) சட்டம் இயற்றும் அதிகாரம் படைத்த சட்டமன்றங்களில் அல்லது நாடாளுமன்றத்தில் ஒரு அரசியல் கட்சியின் உறுப்பினர்களிடையே கட்சியின் ஒழுக்கத்தை நிலைநாட்டுபவர் ஆவார். கொறடாவிற்கு உதவிட துணைக் கொறடா இருப்பர்.
# கொறடா

## இந்தியாவில் கொறடா

இந்தியாவில் தங்கள் கட்சியின் கட்டளைகளை நிறைவேற்றுபவர்களான கொறடாக்கள், தங்கள் கட்சியின் சட்டமன்ற அல்லது நாடாளுமன்ற உறுப்பினர்களை சட்டமன்றம் அல்லது நாடாளுமன்றக் கூட்டங்களில் தவறாது கலந்து கொள்ள கட்டளையிடும் நபர் ஆவார். மேலும் தங்கள் கட்சித் தலைமையின் கொள்கைகளின்படி, சட்டமன்றங்களில் கொண்டு வரப்படும் தீர்மானங்களுக்கு ஆதரவாக அல்லது எதிராகவோ தமது கட்சியின் உறுப்பினர்கள் வாக்களிக்க வேண்டும் என ஆணையிடும் அதிகாரம் படைத்தவர் ஆவார். கொறடாவின் கட்டளையை மீறி நடந்து கொள்பவர்கள், சட்டமன்றத்திலிருந்து நீக்க, சட்டமன்றத் தலைவருக்கு கொறடா பரிந்துரைப்பார்.  
நாடாளுமன்றம் அல்லது மாநில சட்டமன்றத்தில் உள்ள ஒவ்வொரு அரசியல் கட்சியின் தலைவர்கள் தங்களது அரசியல் கட்சியின் கொறடாவை நியமிப்பர். கொறடாவை நியமிப்பத்திற்கு மன்றத்தில் குறைந்தது மூன்று உறுப்பினர்களை அரசியல் கட்சிகள் கொண்டிருக்க வேண்டும்.
# கொறடா

## இந்தியாவில் கொறடா

### பணிகளும், அதிகாரங்களும்

- நாடாளுமன்றம் அல்லது சட்டமன்றம் கூடும் போது, தனது அரசியல் கட்சியைச் சேர்ந்த அனைத்து உறுப்பினர்களுக்கும் பேரவைக் கூட்டத்தில் தவறாது கலந்து கொள்ள வேண்டுமென எழுத்து மூலமாக கட்டளையிடும் அதிகாரம் படைத்தவர்.
- பொதுவாக நாடாளுமன்றத்தில் அல்லது சட்டமன்றங்களில் கொண்டு வரப்படும் ஒரு தீர்மானம் குறித்து வாக்களிப்பு நடைபெறும் போது, கொறடா தன் கட்சி உறுப்பினர்களை மன்றத்தில் கொண்டு வரப்படும் தீர்மானத்திற்கு ஆதரவாகவோ எல்லது எதிராகவோ வாக்களிக்க வேண்டும் என கட்டளையிடும் அதிகாரம் படைத்தவர். கொறடா உத்தரவு மூலம் தனது கட்சியின் உறுப்பினர்களை பிற கட்சியினரின் வாக்கு வேட்டையிலிருந்து காப்பாற்ற முடிகிறது.
- கொறடாவின் கட்டளைக்கு எதிராக வாக்களித்த தனது அரசியல் கட்சியின் மன்ற உறுப்பினரை பதவியிலிருந்து நீக்க மன்றத் தலைவருக்கு பரிந்துரை செய்வார்.  
ஒரு அரசியல் கட்சியிலிருந்து நீக்கப்பட்ட உறுப்பினராக இருப்பினும், கொறடாவின் கட்டளைக்கு எதிராக வாக்களித்தால் தனது உறுப்பினர் தகுதியை இழப்பர் என இந்திய உச்ச நீதிமன்றம் தீர்ப்பளித்துள்ளது.
# ச. சி. சடையப்பர்

**ச. சி. சடையப்பர்** (21 ஆகத்து 1912 - 24 சூன் 1988) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# ச. சி. சடையப்பர்

## விடுதலைப் போராட்டம்

1935 ஆம் ஆண்டு மதுவிலக்கு போராட்டத்தில் ஈடுபட்டார். 1940 ஆம் ஆண்டு தனி நபர் சத்தியாகிரகத்தில் பங்கேற்றார். இதற்காக கைது செய்யப்பட்டு சென்னை மற்றும் திருவள்ளூரில் சிறையில் அடைக்கப்பட்டார். 1942 ஆம் ஆண்டு ஆகஸ்ட் புரட்சி "வெள்ளையனே வெளியேறு" இயக்கத்தில் பங்கேற்று, தேசிய பாதுகாப்பு சட்டத்தின் கீழ் வேலூர் மற்றும் தஞ்சாவூரில் மூன்று ஆண்டுகளுக்கும் மேலாக சிறை தண்டனை பெற்றார்.
# ச. சி. சடையப்பர்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1957 | அரக்கோணம் | இதேக | } |
# ச. சி. சடையப்பர்

## மரியாதை மற்றும் அங்கீகாரம்

வேலூரில் 26-1-1973 அன்று நடைபெற்ற குடியரசு விழாவில் மாவட்ட ஆட்சித்தலைவர் திரு. ஆறுமுகம் அவர்களால் தியாகி ச. ச. சடையப்பமுதலியார் அவர்களுக்கு தாமிரபத்திரம் வழங்கப்பட்டது.
# எக்சாமெத்திலீன்டெட்ரமீன்

**எக்சாமெத்திலீன்டெட்ரமீன்** (*Hexamethylenetetramine*) என்பது (CH<sub>2</sub>)<sub>6</sub>N<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெதனமின் எக்சமின் என்றும் யூரோடிரோபின் என்ற வர்த்தகப் பெயராலும் இது அழைக்கப்படுகிறது. பல்லினவளையக் கரிமச் சேர்மமான இது வெண்மை நிறத்தில் படிகங்களாகக் காணப்படுகிறது. நீரிலும் முனைவுக் கரைப்பான்களிலும் எக்சாமெத்திலீன்டெட்ரமீன் நன்றாகக் கரையும். அடமண்டேன் என்ற சேர்மத்தைப் போல கூண்டு போன்ற வடிவம் கொண்டுள்ளது. நெகிழிகள், மருந்துப் பொருட்கள், இரப்பர் சேர்க்கைப் பொருட்கள் உள்ளிட்ட வேறு பல சேர்மங்களைத் தொகுப்பு முறையில் தயாரிக்கப் பயன்படுகிறது. வெற்றிடத்தில் 280° செல்சியசு வெப்பநிலையில் இது பதங்கமாகும்.
# எக்சாமெத்திலீன்டெட்ரமீன்

## தயாரிப்பு

அலெக்சாண்டர் புட்லெரோவ் என்பவரால் எக்சாமெத்திலீன்டெட்ரமீன் 1859 ஆம் ஆண்டில் கண்டறியப்பட்டது. பார்மால்டிகைடுடன் அமோனியாவைச் சேர்த்து வினையில் ஈடுபடுத்தி தொழிற்சாலை அளவு முறையில் எக்சாமெத்திலீன்டெட்ரமீன் தயாரிக்கப்பட்டது:  
:  
::6CH<sub>2</sub>O + 4NH<sub>3</sub> → (CH<sub>2</sub>)<sub>4</sub> N<sub>4</sub> + 6H<sub>2</sub>O  
தயாரிப்பு வினையானது கரைசல் மற்றும் வாயு நிலையில் நடைபெறுகிறது.
# எக்சாமெத்திலீன்டெட்ரமீன்

## கட்டமைப்பு

எக்சாமெத்திலீன்டெட்ரமீன் அடமண்டேன் சேர்மத்தின் வடிவத்தைப் போல் நான்முகி வடிவ கூண்டையொத்த அமைப்பைப் பெற்றுள்ளது. நான்கு முனைகளும் நைட்ரசன் அணுக்களால் ஆக்கிரமிக்கப்பட்டுள்ளன. இவை மெத்திலீன் குழுக்களுடன் இணைக்கப்பட்டுள்ளன.
# எக்சாமெத்திலீன்டெட்ரமீன்

## வினைகள்

எக்சாமெத்திலீன்டெட்ரமீன் மூலக்கூறானது அமீன் காரம் போல செயல்பட்டு புரோட்டானேற்றம் மற்றும் *N*-ஆல்க்கைலேற்றம் ஆகிய வினைகளில் ஈடுபடுகிறது. குளோரோ அல்லைல் குளோரைடை இச்சேர்மத்தைப் பயன்படுத்தி ஆல்கைலேற்றம் செய்து குவார்ட்டர்னியம்-15 என்ற நான்கிணைய அமோனியம் உப்பு தயாரிப்பதை இதற்கு உதாரணமாகக் கூறலாம்.